**О К Р Ъ Ж Е Н С Ъ Д – М О Н Т А Н А**

**З А П О В Е Д**

**№ 4**

**Монтана, 24.01.2025 г.**

На основание чл.86, ал.1, т.1 от Закона за съдебната власт и чл. 139, ал.1 от Правилника за администрацията в съдилищата /ПАС/, във връзка с моя заповед № 3 / 24.01.2025 г. за обявяване и провеждане на конкурс за заемане на длъжността **„Връзки с обществеността”** в Окръжен съд – Монтана,

**НАРЕЖДАМ:**

1. **НАЗНАЧАВАМ** комисия в състав:

* **Председател**: **Аделина Тушева** – съдия в Окръжен съд – Монтана;

**и членове:**

* **Димитрина Николова** – съдия в Окръжен съд – Монтана;
* **Ася Маркова** – съдебен администратор в Окръжен съд – Монтана;

2. **Комисията по т. 1** от настоящата заповед да проведе конкурса при спазване на изискванията на Глава Двадесета от ПАС и Глава пета, раздел четвърти от КТ. Конкурсът да се проведе по регламентирания в заповедта за обявяването му начин:

**Първи етап:** проверка на представените от кандидатите документи;

До втори етап на конкурсната процедура се допускат само кандидатите представили пълен комплект документи, лично заверени и подписани.

**Втори етап:** оценка на представено писмено изложение от кандидатите за вижданията им за медийната политика, която следва да се провежда от страна на съдилищата от съдебния район на Окръжен съд – Монтана, включващ Окръжен съд – Монтана, Районен съд – Монтана, Районен съд – Лом и Районен съд – Берковица.

**Трети етап:** събеседване.

Заповедта да се публикува от системния администратор на интернет страницата на съда.

Заповедта да се сведе до знанието на: председателя и членовете на комисията и системния администратор за сведение и изпълнение.

**ПРЕДСЕДАТЕЛ: /П/**

**/М. БРАНКОВА/**